Diari Oficial de la Generalitat Valenciana


Sumari del DOGV 5986, del 01-04-2009 (2009/3462)

Notificació a Transportes Jesus Garrido, SL. Expedient número 036/08-A.
-----------------------------------------------------------------------

### Dades del document

Número de DOGV
:   5986

Data del DOGV
:   01-04-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/3462


Data del document
:   03-03-2009

Organisme emissor
:   Conselleria d'Infraestructures i Transport

Tipus de document
:   Edicte

Notificació a Transportes Jesus Garrido, SL. Expedient número 036/08-A. [2009/3462]  
Manuel Gálvez Acero, president de la Junta Arbitral del Transport d'Alacant, d'acord amb el que establixen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, fa saber al representant legal de Transportes Jesús Garrido, SL, amb domicili en Campus Empresarial OF 215, carrer de Francisco Aritio 162, a Guadalajara, que s'ha dictat laude en l'expedient 036/08-A com a conseqüència del procediment que s'hi ha seguit i que no ha pogut ser comunicat per absència, parador ignorat, caducat o refusat.  
El text és el següent:  
«Alacant, 27 de novembre de 2008.  
A les 11.00 hores constituïxen la Junta Arbitral del Transport d'Alacant, en la seu de l'avinguda d'Aguilera 1-6ª planta, els membres esmentats al marge, a fi de dictar laude arbitral sobre la controvèrsia plantejada en l'expedient 036/08-A, promogut per Emilio Carbonell Gómez amb domicili a Ibi contra Transportes Jesús Garrido, SL, amb domicili a Guadalajara en relació amb la reclamació següent: impagament de ports per servici de transport realitzat entre Saragossa i Alacant el 18 de setembre de 2007 per valor de 510,40 € (cinc-cents deu euros amb quaranta cèntims), IVA inclòs. Comença la vista oral sense la compareixença de la reclamada, a pesar d'haver sigut citada dins del termini i en la forma escaient, segons consta en l'expedient, amb els efectes que determina la vigent legislació més avall recollida. Es concedix la paraula al representant de l'actora, José Ángel Ortiz López el qual ratifica la demanda i la quantia indicades. Ha sigut aportada a l'expedient, com a prova documental, l'orde de càrrega cursada per la demandada així com la factura núm. 1599 de 20.04.2007 lliurada per l'actora contra la reclamada pel servici de transport concertat.  
Atés la Junta Arbitral que es complixen en el present cas les prescripcions de la Llei 16/1987, de 30 de juliol, modificada per la Llei 13/1996, de 30 de desembre, i la Llei 29/2003, de 8 d'octubre, ja que afecta les qüestions competencials de les juntes arbitrals de Transport. Admeses pel col·legi arbitral a instàncies de l'actora les proves documentals proposades i una vegada estudiada la demanda i efectuada l'anàlisi de les manifestacions que antecedixen, s'arriba per unanimitat al laude següent: estimar la demanda interposada per Emilio Carbonell Gómez contra Transportes Jesús Garrido, SL, per considerar formalitzat el contracte i realitzades les prestacions acordades sense que s'haja provat el pagament dels ports meritat. Conseqüentment amb el que s'ha exposat procedix que Transportes Jesús Garrido, SL, pague a Emilio Carbonell Gómez la quantitat de 510,40 € (cinc-cents deu euros amb quaranta cèntims) inclòs l'IVA, en concepte de ports després de liquidació. El present laude serà executiu en el cas d'incompliment en el termini de 20 dies, comptadors a partir de l'endemà de la recepció d'este.   
Contra esta resolució arbitral es pot interposar únicament recurs d'anul·lació davant de l'audiència provincial que haurà de presentar-se dins dels dos mesos següents al de la notificació o d'aclariment, dins dels deu dies següents al de la notificació esmentada. Contra el laude arbitral ferm només es pot interposar recurs de revisió, d'acord amb el que establix la legislació processal per a les sentències processals fermes. La qual cosa perquè conste, s'arxive i es trasllade a les parts firmen els membres de la Junta en el lloc i en la data indicats.  
Alacant, 27 de novembre de 2008.- El president: Manuel Gálvez Acero.»  
Alacant, 3 de març de 2009.- El president: Manuel Gálvez Acero.